**Molėtų rajono savivaldybės taryba**

**SPRENDIMAS**

**Dėl molėtų rajono savivaldybės tarybos 2021 m. kovo 25 d. sprendimo Nr. b1-91 „DĖL MOLĖTŲ RAJONO SAVIVALDYBĖS NEVYRIAUSYBINIŲ ORGANIZACIJŲ PROJEKTŲ FINANSAVIMO TVARKOS APRAŠO PATVIRTINIMO“ pakeitimo**

2022 m. vasario    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, dėl pakeistų pareigybių Molėtų rajono savivaldybės administracijoje,

Molėtų rajono savivaldybės taryba n u s p r e n d ž i a:

Pakeisti Molėtų rajono savivaldybės nevyriausybinių organizacijų projektų finansavimo tvarkos aprašą, patvirtintą Molėtų rajono savivaldybės tarybos 2021 m. kovo 25 d. sprendimu Nr. B1-91 „Dėl Molėtų rajono savivaldybės nevyriausybinių organizacijų projektų finansavimo tvarkos aprašo patvirtinimo“:

1. Pakeisti 7 punktą ir jį išdėstyti taip:

„7. Priemonę koordinuoja ir administracinį vertinimą atlieka Molėtų rajono savivaldybės administracijos Kultūros ir švietimo skyriaus vedėjas (Vilniaus g. 44, Molėtai, 409 kab., tel. (8 383) 54732, el. paštas [gintautas.matkevicius@moletai.lt](mailto:gintautas.matkevicius@moletai.lt)).“.

1. Pakeisti 16 punktą ir jį išdėstyti taip:

„16. Po paraiškų gavimo Kultūros ir švietimo skyriaus vedėjas per 5 darbo dienas atlieka administracinį paraiškų vertinimą. Atlikdamas administracinį paraiškos vertinimą, Kultūros ir švietimo skyriaus vedėjas tikrina ar paraiška atitinka šiuos formalius konkurso reikalavimus:“.

1. Pakeisti 17 punktą ir jį išdėstyti taip:

„17. Per 3 darbo dienas nuo paraiškų pateikimo termino pabaigos Kultūros ir švietimo skyriaus vedėjas išsiunčia paraiškų teikėjams, kurių paraiškos neatitinka 16.1–16.4 papunkčių reikalavimų, pranešimus, juose nurodo paraiškų trūkumus. Pranešimai siunčiami elektroniniu paštu, nurodytu paraiškoje. Paraiškų teikėjai per 3 darbo dienas nuo elektroninio laiško išsiuntimo gali pateikti trūkstamus dokumentus apraše nustatyta tvarka el. paštu [gintautas.matkevicius@moletai.lt](mailto:gintautas.matkevicius@moletai.lt).“.

1. Pakeisti 27 punktą ir jį išdėstyti taip:

„27. Kultūros ir švietimo skyriaus vedėjas ne vėliau kaip per 3 darbo dienas nuo sprendimo priėmimo dienos raštu arba elektroniniu paštu informuoja pareiškėjus apie priimtą sprendimą. Informacija apie projektus, kuriems skirtas finansavimas, papildomai skelbiama interneto svetainėje [www.moletai.lt](http://www.moletai.lt).“.

1. Pakeisti 28 punktą ir jį išdėstyti taip:

„28. Pareiškėjas per 10 darbo dienų nuo sprendimo priėmimo datos privalo pasirašyti sutartį saugiu elektroniniu parašu arba atvykti sudaryti projekto finansavimo sutartį adresu: Vilniaus g. 44, Molėtai, 409. kab. Pareiškėjui nepasirašius sutarties per 10 darbo dienų, administracijos direktorius įsakymu sprendimą skirti finansavimą, pripažįsta netekusiu galios.“.

1. Pakeisti 33 punktą ir jį išdėstyti taip:

„33. Pareiškėjas pasibaigus projekto įgyvendinimui, projekto finansavimo sutartyse nustatytais terminais, Buhalterinės apskaitos skyriui pateikia biudžeto išlaidų sąmatos įvykdymo ataskaitą (4 priedas), buhalterinės apskaitos dokumentų, pagrindžiančių lėšų panaudojimą, suvestinę (5 priedas) ir projekto įvykdymo ataskaitą (6 priedas). Pareiškėjai, įgyvendinę 4.2 tikslo projektus, kartu su ataskaitomis, elektroniniu paštu [gintautas.matkevicius@moletai.lt](mailto:gintautas.matkevicius@moletai.lt) pateikia užpildytą projekto viešinimo formą, kuri skelbiama <https://www.moletai.lt/go.php/lit/Nvo-finansavimo-galimybes>.“.

Savivaldybės meras